polyglot-tagger/wikipedia-language-snippets-filtered huggingface dataset:
பிரான்சில், இணையத்தளம் 2018 ஆம் ஆண்டில் இருந்து ஆங்கிலத்தில் ஈராண்டு பொறியியல், மேலாண்மை பெரும்பாடத்தை ஐந்தாண்டு பொறியியல் முதுவல் மாணவருக்கு இறுதி இரண்டு ஆண்டுகளில் நடத்த முனைந்துள்ளது. இந்த இறுதி இரண்டு ஆண்டுகள் ஏற்கெனவே வேறு நிறுவனங்களில் பொறியியல் இளவல் பட்டம் பெற்றவருக்கும் வழங்கப்படும் என அறிவித்துள்ளது.
உருசியாவில், 2014 ஆம் ஆண்டு முதலே, உருசிய பொருளியல், பொது ஆட்சியியல் அமைப்பின் முதன்மைக் கல்விக்கழகம் தனது பொறியியல் மேலாண்மைப் புலத்தில் பொறியியல் மேலாண்மையில் இளவல், முதுவல் பட்டங்களை அளித்து வருகிறது .
இத்தாலியில், மிலானோ பல்தொழில்நுட்ப நிறுவனம் மேலாண்மைப் பொறியியலில் இளவல் பட்டம் வழங்குகிறது. பல அரசு, தனியார், அரசு நல்கை பல்கலைக்கழகங்கள் இதே போன்ற பட்டங்களை வழங்குகின்றன.
மிச்சிகான் தொழில்நுடபப் பல்கலைக்கழகம் 2012 இலையுதிர் காலத்தில் பொறியியல் மேலாண்மைத் திட்டத்தை தனது வணிக, பொருளியல் பள்ளியில் தொடங்கியது.
சார் சினார் தீவு சில நேரங்களில் சார் சினாரி, ரோபா லங்க் அல்லது ரூபா லங்க் என்றும் அழைக்கப்படுகிறது, இது ஜம்மு-காஷ்மீரில் சிறீநகரிலுள்ள, தால் ஏரியிலுள்ள ஒரு தீவாகும். தால் ஏரியில் 3 தீவுகள் உள்ளன. அவற்றில் 2 அழகான சினார் மரங்களால் குறிக்கப்பட்டுள்ளன. போத் தால் பகுதியில் அமைந்துள்ள இந்தத் தீவு ரூப் லங்க் என்றும் அழைக்கப்படுகிறது, இதன் நான்கு மூலைகளிலும் கம்பீரமான சினார் மரங்களைக் கொண்டுள்ளது. எனவே இது சார்-சினாரி என்று அழைக்கப்படுகிறது. இரண்டாவது சினார் தீவு, சோன் லங்க் என அழைக்கப்படுகிறது. இது லோகுத் பகுதியில் அமைந்துள்ளது, மேலும் ஹஸ்ரத்பாலின் புனித ஆலயம் இங்கிருந்து தெரிகிறது.
கிழக்கு இமயமலையில் சினார் மரங்கள் பண்புரீதியாக வளர்கின்றன. அங்கு தாவரவியல் பெயர் பிளாட்டனஸ் ஓரியண்டலிஸ் என்பதாகும். அவை காஷ்மீர் பாரம்பரியத்தின் ஒரு முக்கிய அங்கமாக இருக்கின்றன. காஷ்மீரில் உள்ள ஒவ்வொரு கிராமத்திலும் ஒரு சினார் மரம் காணப்படுகிறது. இந்த மரங்கள் பல காலங்களாக பிழைத்துள்ளன, ஏனென்றால் சினார் அடிப்படையில் நீண்ட காலமாக வாழும் மரமாகும். இது போதுமான நீருடன் குளிர்ந்த காலநிலையின் ஒரு பகுதி முழுவதும் பரவுகிறது. மரத்தில் பல பண்புகள் உள்ளன - இலைகள் மற்றும் பட்டை மருந்தாகப் பயன்படுத்தப்படுகின்றன, சரிகை மரம் என்று அழைக்கப்படும் மரம் மென்மையான தளவாடங்களுக்காகவும், கிளைகள் மற்றும் வேர்கள் சாயங்களை தயாரிக்கவும் பயன்படுத்தப்படுகின்றன.
கண்மூடித்தனமான வீழ்ச்சி மற்றும் வெள்ளம் போன்ற பல்வேறு காரணங்களால் ஜம்மு-காஷ்மீர் முழுவதிலும் உள்ள சினார் மரங்கள் பாதிக்கப்பட்டுள்ளது. சார் சினாரில் உள்ள நான்கு சினார் முன்பு இருந்தது போல கம்பீரமாக இல்லை என்று உள்ளூர் மற்றும் ஊடக நிறுவனங்கள் தெரிவிப்பது பொதுவானது. நான்கு மரங்களில் மூன்று வறண்டு போனதற்கான அறிகுறிகளைக் காட்டியுள்ளன. சில உள்ளூர்வாசிகள் தீவின் கட்டுமானத்தை குற்றம் சாட்டுகின்றனர். மற்றவர்கள் சமீபத்திய வெள்ளம் மற்றும் காலநிலை மாற்றத்தை குற்றம் சாட்டுகின்றனர்.
ஜம்மு-காஷ்மீரின் மலர் வளர்ப்புத் துறை இத்தீவை அதன் முந்தைய மகிமைக்கு மீட்டெடுப்பதற்கான முயற்சிகளை மேற்கொண்டு வருகிறது. மேலும் தீவில் மேலும் சினார் மரங்களை நட்டு வருகிறது.
எஸ். டபிள்யூ. ஆர். டி. பண்டாரநாயக்கா ஐக்கிய தேசியக் கட்சியுடன் முரண்பட்டு வெளியேறி 1951 இல் இலங்கை சுதந்திரக் கட்சியை ஆரம்பித்தபோது, ராஜபக்ச உட்பட பல உறுப்பினர்கள் பண்டாரநாயக்காவுடன் 1951 சூலை 12 இல் எதிர்க்கட்சியில் இணைந்தனர். 1952 இலங்கை நாடாளுமன்றத் தேர்தலில் ராசபக்ச பெலியத்தை தொகுதியில் சுதந்திரக் கட்சியில் போட்டியிட்டு பெற்றி பெற்றார். 1956 இலங்கை நாடாளுமன்றத் தேர்தலில் சுதந்திரக் கட்சிக் கூட்டணி வெற்றி பெற்ற அரசு அமைத்த போது ராஜபக்ச நிலங்கள் மற்றும் நில மேம்பாட்டு அமைச்சின் நாடாளுமன்ற செயலாலராக நியமிக்கப்பட்டார். 1959 இல் விஜயானந்த தகநாயக்காவின் அரசில் வேளாண்மை மற்றும் நிலங்களுக்கான அமைச்சராக நியமிக்கப்பட்டார்.
1965 பொதுத் தேர்தலில் தோல்வியடைந்தபோது, ராஜபக்ச தனது அரசியல் அதிகாரத்தை இழந்தது மட்டுமல்லாமல், தனது சொந்த வளங்களையும் இழந்திருந்தார். இந்த காலகட்டத்தில் அவரது பிள்ளைகளான சாமல், மகிந்தா, பசில், கோட்டா, சந்திரா ஆகியோர் கொழும்பில் படித்துக் கொண்டிருந்தனர், அவர்களுடைய செலவுகளைச் சமாளிப்பது கடினமாக இருந்தது. 1967 நவம்பரில் அவர் கடுமையாக நோய்வாய்ப்பட்டபோது, அவரை மருத்துவமனைக்கு அழைத்துச் செல்ல அருகில் எந்த வாகனமும் இருக்கவில்லை, போக்குவரத்து தாமதமாக ஏற்பாடு செய்யப்பட்டபோது அவரது இதய நிலை மோசமடைந்தது. மருத்துவமனையில் அனுமதிக்கப்பட்ட பின்னர், அவர் 1967 நவம்பர் 7 இல் இறந்தார்.
1960 மார்ச் தேர்தலில் சுதந்திரக் கட்சி தோல்வி அடைந்த போது, ராஜபக்சவும் தனது தொகுதியில் தோல்வியடைந்தார். ஆனாலும் இரண்டு மாதங்களில் ஐக்கிய தேசியக் கட்சி அரசு கலைக்கப்பட்டதை அடுத்து இடம்பெற்ர சூலை 1960 தேர்தலில் ராசபக்ச மீண்டும் வெற்றி பெற்றார். சிறிமாவோ பண்டாரநாயக்காவின் அரசில் இவர் நாடாளுமன்றக் குழுவின் துணைத் தலைவராகவும், பின்னர் துனை சபாநாயகராகவும் நியமிக்கப்பட்டார். டட்லி சேனாநாயக்க தலைமையிலான ஐக்கிய தேசியக் கட்சி 1965 தேர்தலில் மீன்டும் ஆட்சியைக் கைப்பற்றிய போது அத்தேர்தலில் ராஜபக்ச தோல்வியடைந்தார்.
டி. ஏ. ராசபக்ச இலங்கை அரசியல்வாதி ஆவார். இவர் 1947 முதல் 1965 வரை அம்பாந்தோட்டை, பெலியத்தை தேர்தல் தொகுதியின் நாடாளுமன்ற உறுப்பினராக இருந்தவர். இலங்கை சுதந்திரக் கட்சியின் ஆரம்பகால உறுப்பினரான இவர் விஜயானந்த தகநாயக்காவின் அரசில் விவசாய மற்றும் நில அமைச்சராகப் பணியாற்றினார். இவரது இரண்டு புதல்வர்கள் மகிந்த ராசபக்ச, கோட்டாபய ராஜபக்ச ஆகியோர் இலங்கையின் அரசுத்தலைவர்கள் ஆவர்.
ராசபக்ச 1906 நவம்பர் 5 இல் மதமுலானை என்ற கிராமத்தில் பிறந்தார். வீரகெட்டிய என்ற ஊரில் மந்ததுவ பாடசாலையில் கல்வி கற்றார். இவரது தந்தை டொன் டேஎவிட் ராஜபக்ச கிராம அதிகாரியாகப் பணியாற்றினார். காலி ரிச்மண்ட் கல்லூரியில் கல்விகற்ற டி. ஏ. ராஜபக்ச தனது குடும்ப நெல் வயல்கள், தென்னந்தோட்டங்களைப் பராமரிக்க தந்தைக்கு உதவியாக இருந்தார்.
இலங்கை அரசாங்க சபையின் அம்பாந்தோட்டை தொகுதி உறுப்பினராக இருந்த இவரது மூத்த சகோதரர் டொன் மத்தியூ ராஜபக்சவுடன் அவரது தொகுதிப் பணிகளுக்கு ஆதரவாக இருந்து அரசியலில் அறிவை வளர்த்துக் கொண்டார். டி. எம். ராஜபக்சவின் இறப்பை அடுத்து நடைபெற்ற இடைத்தேர்தலில் இவர் போட்டியிட்டு வெற்றி பெற்று, அரசாங்க சபைக்குத் தெரிவானார்.
1947 இல் முதலாவது நாடாளுமன்றத் தேர்தல் புதிய அரசியலமைப்பின் கீழ் நடைபெற்ற போது இவரது அம்பாந்தோட்டை தேர்தல் தொகுதி இரண்டு தொகுதிகளாக பெலியத்தை, திசமகராமை எனப் பிரிக்கப்பட்டன. ராசபக்ச பெலியத்தை தொகுதியில் ஐக்கிய தேசியக் கட்சியின் சார்பில் போட்டியிட்டு நாடாளுமன்றம் சென்றார்.
கனமழை, பனி, மின்னல், காட்டுத்தீ, வெள்ளம், சாலைகளை சிதைத்தல், சூறாவளிக் காற்று போன்ற அசாதாரணமான நிகழ்வுகள் மூலமாக புயல்களால் உயிர்களுக்கும் சொத்துகளுக்கும் தீங்கு விளைவிக்க முடியும். குறிப்பிடத்தக்க மழை மற்றும் கால அளவைக் கொண்ட புயல்கள் அவை நகரும் இடங்களில் மழையை பொழிவித்து வறட்சியைப் போக்க உதவுகின்றன. பனிச்சறுக்கு விளையாட்டு, பனிப்போக்குவரத்து போன்ற தனிச்சிறப்பு பொழுதுபோக்கு நடவடிக்கைகள் நடைபெற கடுமையான பனிப்பொழிவு அனுமதிக்கிறது. இந்த கடும்பொழிவு இல்லையெனில் இந்த சிறப்பு அம்சங்கள் நிகழ சாத்தியமில்லை.
காலம் மற்றும் இருப்பிடத்தின் அடிப்படையில் பனிப்புயலுக்கு மாறுபட்ட வரையறைகள் உள்ளன. பொதுவாக ஒரு பனிப்புயல் என்பது அதிக விசை கொண்ட கட்டுங்காற்றுடன் வீசும். குறைந்தது ஒரு மணி நேரத்திற்கு 5 சென்டிமீட்டர் அல்லது 2 அங்குலம் என்ற வீதத்தில் பனி திரண்டு குவியும். 10 பாகை செல்சியசு வெப்பநிலைக்கும் குறைவான கடுங்குளிர் நிலவும். பனிப்புயல் சிலசமயம் மணிக்கு 300 கிலோமீட்டர் வேகத்தில் கூட வீசுவதுண்டு. பனிப்புயலால் பெருஞ்சேதம் உண்டாகும். சமீபத்தில் அமெரிக்கா முழுவதும் வீசிய பனிப்புயலில் இந்த வெப்ப வரையறைகள் எல்லாம் விலகி மிகக்கடுமையான குளிர் நிலவியது.
புயல் என்பது ஒரு பருப்பொருளின் அமைதி குலைந்த நிலையை, குறிப்பாக அப்பொருளின் மேற்பரப்பு பாதிக்கப்பட்ட நிலையைக் குறிக்கிறது. அதிலும் வலிமையாக காற்றின் ஆற்றலைக் குறிப்பிட்டுக் காட்டுகிறது. மின்னல், இடிமழை, பனிப்பொழிவு, கனமழை, ஆலங்கட்டிமழை, பனிப்புயல், பலமான மழைக்காற்று, கடும் உறைபனி, புழுதிப்புயல், மணற்புயல், வெப்பமண்டலச் சூறாவளி, அல்லது வளிமண்டலத்தின் ஊடாக பொருட்களை தூக்கி வீசுவது, இத்யாதி போன்ற குறிப்பிடத்தக்க இடையூறுகள் மூலம் காற்று என்ற பருப்பொருளின் அமைதிக் குலைவு சுட்டிக்காட்டப்படுகிறது.
உயர் காற்றழுத்த அமைப்பு சூழ்ந்திருக்கும்போது குறைந்த அழுத்த மையம் படிப்படியாக வளர்ச்சியடைந்து புயல்கள் உருவாகின்றன. எதிரெதிர் சக்திகளின் இந்த கலவையானது காற்றை உருவாக்கி, திரள் கார்முகில் போன்ற புயல் மேகங்களை உருவாக்கும். வெப்பமான நிலத்திலிருந்து வீசுகின்ற சூடான காற்றிலிருந்து குறைந்த அழுத்தத்தின் குறிப்பிட்ட ஒரு சிறிய பகுதி உருவாகலாம். இதனால் பேய்க்காற்று, சூறாவளிச் சுழல்காற்று போன்ற சிறிய இடையூறுகள் ஏற்படுகின்றன.
மத்திய-அட்சரேகை குறைந்த காற்றழுத்தப் பகுதியில் குறிப்பாக பெருங்கடலில் விரைவாகத் தோன்றும் காற்றழுத்தத் தாழ்வு பகுதி நிலத்தின் மீதும் ஏற்படலாம். இந்த புயல்களின் போது வீசும்
கடலோரப் பகுதிகளைத் தாக்குகின்ற பெரிய மற்றும் இராட்சத அலைகளின் எழுச்சி இருக்கும். அவற்றின் தாக்கத்தால் கடலோரங்களில் அரிப்பு மற்றும் கடல் வெள்ளம் போன்ற ஆபத்துகள் இருக்கும் .
டெரெகோ என்பது பரவலாகவும் நீண்ட நேரமாகவும் நேர்-கோட்டில் வீசக்கூடிய புயலாகும். இது நிலத்தை அடிப்படையாகக் கொண்டு வேகமாக நகரும் இயல்புடனும் கடுமையான இடியுடனும் தொடர்புடையது ஆகும்.
குறிப்பிட்ட ஓர் இடத்தில் மட்டும் சிறிய காற்று மேல்பகுதியை நோக்கி அரைமீட்டர் முதல் சில மீட்டர்கள் வரை உயர்ந்து குறுகிய காலம் வீசும் பலமான காற்று பேய்ப்புழுதி எனப்படுகிறது.
அதிக அளவு மணல் அல்லது மண்ணை வாரித் தூற்றும் அளவுக்கு வீசும் காற்று புழுதிப் புயல் எனப்படுகிறது . இச்சூழ்நிலையில் பார்வைத்திறனை வெகுவாக மறைக்கப்படும்.
பால் கிருட்டிணா சர்மா நவீன் என்ற பெயரிலும் அறியப்பட்ட இவர் ஓர் இந்திய சுதந்திர ஆர்வலரும், பத்திரிகையாளரும், அரசியல்வாதியும் மற்றும் இந்தி இலக்கியத்தின் கவிஞருமாவார். கான்பூர் தொகுதியை பிரதிநிதித்துவப்படுத்தும் முதலாவது மக்களவையில் உறுப்பினராக இருந்த இவர் 1957 முதல் தான் இறக்கும் வரை மாநிலங்களவை உறுப்பினராக பணியாற்றினார். கணேஷ் சங்கர் வித்யார்த்திக்குப் பிறகு பிரதாப் என்ற தினசரியின் ஆசிரியராகவும், அதிகாரப்பூர்வ மொழி ஆணையத்தின் உறுப்பினராகவும் பணியாற்றியுள்ளார். இவரது கவிதைத் தொகுப்புகளில் கும்கும், இரச்மீரேகா, அபாலக், குவாசி, வினோபா இசுடவன், ஊர்மிளா மற்றும் அம் விசுபாய் சனம் கே ஆகியவை அடங்கும். 1960இல் இந்தியாக் குடிமகனின் மூன்றாவது உயர்ந்த கௌரவமான பத்மபூசண் விருதினை வழங்கியது. இந்தியா அஞ்சல் துறை 1989 இல் சர்மா நினைவு அஞ்சல் முத்திரையை வெளியிட்டது.
1964இல் நற்றோன் ஏரிக்கான தனது இரண்டாவது பயணத்தில் லீக்க்கே மார்க்கிறட் குரொப்பர் எனும் தொல்லியலாளரைச் சந்தித்தார். மார்க்கிறட் இங்கிலாந்து திரும்பிய போது, லீக்கே பட்டப் பாடநெறி தொடர்வதற்கும் மார்க்கிறட்டுடன் நன்கு அறிவு கொண்டவராகவும் இருக்க விரும்பினார். ஆறுமாதத்தில் தனது உயர் பாடசாலைக் கல்வியை நிறைவு செய்தார். அதே வேளை மார்க்கிறட் எடின்பறோ பல்கலைக்கழகத்தில் பட்டத்தைப் பெற்றுக் கொண்டார். கல்லூரிப் படிப்புக்கான அனுமதிப்பரீட்சையில் சித்திபெற்றிருந்தார். ஆயினும், 1965இல் மார்க்கிறட் திருமணஞ் செய்து கென்யா திரும்புவதற்கு உத்தேசித்திருந்தார். லீக்கேயின் தந்தை தனது நிறுவனமான புதைதின்மவியல் மையத்தில் பணிக்கமர்த்தினார். பிரிகோ ஏரியில் அகழ்வாராய்ச்சியில் ஈடுபட்டார். தனது வேட்டைக்குழு தொழில்துறையில் நல்ல இலாபம் ஈட்டினார். நைரோபியில் வீடு ஒன்றை வாங்கினார். 1969 இல் மகள் அன்னா பிறந்தார். அதே ஆண்டு மார்க்கிறட்டுடன் மண முறிவு ஏற்பட்டது. 1970 இல் மீவ் எப்ஸ் உடன் மறுமணம் நடந்தது. இரண்டு பெண் பிள்ளைகளைப் பெற்றனர். 1972இல் லூயீஸ், 1974இல் சமீரா பிறந்தனர்.
1956இல், அவரது 11வது வயதில், லீக்கே தனது குதிரையிலிருந்து விழுந்தார். இதனால் அவரது மண்டையோட்டில் உடைவு ஏற்பட்டது. இந்த நிகழ்வு ஒரு வகையில் இவரது பெற்றொரது திருமண வாழ்க்கையைக் காப்பாற்றியது. தந்தை லூயிஸ் மனைவியை பிரிந்து தனது செயலாளர் ரோசலி ஒஸ்போனுடன் வாழ்வது பற்றி சிந்தித்துக் கொண்டிருந்த வேளையில் இந்த விபத்து நிகழ்ந்தது. லீக்கே தனது தந்தையிடம் மன்றாடிக் கேட்டுக் கொண்டதன் பேரில் ரோசலியுடன் வாழச் செல்வதை கைவிட்டு குடும்பம் சில ஆண்டுகள் அமைதியாய் வாழ்ந்தது.
சிறுவனாக இருக்கும் போது லீக்கே பெற்றோருடன் நைரோபியில் வாழ்ந்தார். தந்தை லூயிஸ் லீக்கே கொறின்டன் அருங்காட்சியகத்தில் பொறுப்பாளராகவும் தாயார் மேரி லீக்கே அவர்கள் லீக்கே அகழ்வு நிறுவனத்தில் பணிப்பாளராகவும் இருந்தனர். இவரது சகோதரர்கள் ஜொனாதன் லீக்கே மற்றும் பிலிப் லீக்கே. லீக்கே சகோதரர்கள் மிக உறுசுறுப்பான குழந்தைப் பருவத்துடன் வளர்ந்தனர். மட்டக்குதிரை கழகத்தில் உறுப்பினாரவும் இருந்தனர்.
ரிச்சர்ட் லீக்கி கென்னியத் தொல்மானிடவியலாளரும், அரசியல்வாதியும் ஆவார். லீக்கே கென்னியாவில் தொல்லியலாளராகவும், காட்டுயிர் பேணல் முதலானவற்றிலும் பல்வேறு பதவிகளை வகித்துள்ளார். கென்னியாவின் தேசிய அருங்காட்சியகத்தின் பணிப்பாளராகவும், வைல்ட்லைஃப் டிரெக்ட் எனும் அரசு சாரா அமைப்பின் நிறுவுனராகவும் கென்ய காட்டுயிர் சேவையின் தலைவராகவும் பணியாற்றினார்.
ரிச்சேர்ட் லீக்கே தனது பெற்றொர்களிடம் கடனாகப் பெற்ற 500 பவுண் பணத்துடன் லாண்ட் றோவர் ஒண்றில் என்புக்கூடு சேகரிக்கும் வியாபாரத்தில் கமோயா கிமேயு உடன் ஈடுபட்டார். இவர் ஏற்கனவே குதிரைக் காரனாகவும், லாண்ட் ரோவர் திருத்துனராகவும், தொழில்சாரா தொல்பொருளாய்வாளராகவும், பயணத் தலைவராகவும் இருந்ததால் இலகுவில் என்புகளை அடையாளங்காணக் கற்றுக் கொண்டார்.
லீக்கேயின் தொல்லுயிரியலாளர் தொழில் ஒரு நாளில் ஆரம்பமானதல்ல். லீக்கே தனது பெற்றோருடன் ஒவ்வொரு அகழ்வாய்விலும் கலந்து கொண்டார். சிறுவனாக இருந்தபோதில் இருந்து படிப்படியாக கற்றுக் கொண்டதுடன் பொறுப்புகளையும் ஏற்றுக் கொண்டார்.
துருக்மெனாபாத் தற்போது ஒரு நவீன தொழிற்துறை நகரமாக வளர்ச்சி அடைந்து இருந்தாலும் இது 2,000 ஆண்டுகளுக்கும் மேலான வரலாற்றைக் கொண்டுள்ளது. பண்டைய காலங்களில், இது அமுல் என்று அழைக்கப்பட்டது. அமு தர்யா நதி என்பது இந்த பண்டைய நகரத்தின் பெயரால் பெயரிடப்பட்ட அமுல் நதியைக் குறிக்கிறது. புகாரா , கிவா மற்றும் மெர்விற்கு செல்லும் பெரிய பட்டுப்பாதையின் 3 பாதைகளுக்கு இடையில் ஒரு குறுக்குவெட்டில் துருக்மெனாபாத் மையமாக அமைந்திருந்தது. பல நூற்றாண்டுகளாக அமுல் என்பது புகாராவின் ஒப்பீட்டளவில் பின்தங்கிய உசுபெகிய நிலப்பிரபுத்துவ கானேட்டின் ஒரு முக்கியமான நகரமாகும்.
சோவியத் காலத்தில் தொடருந்துகளின் சந்தியாக திகழ்ந்ததாலும், அமு தர்யா பிராந்தியத்தின் அதிக வளத்தினாலும் நாட்டின் வடகிழக்கு பிராந்தியத்தில் விவசாய பொருட்களுக்கான முக்கிய வர்த்தக மையமாக அமைந்தது. நகரில் உணவு பதப்படுத்துதல், நெசவு என்பவற்றுக்கான தொழிற்சாலைகள் உள்ளன. சோவியத் காலத்தில் துர்க்மெனிஸ்தானின் தொழில்துறை மற்றும் போக்குவரத்து மையமாக சார்ட்ஜோ திகழ்ந்தது. துருக்மெனிஸ்தானின் சுதந்திரத்திற்கு பின்பு இது தொடர்பான பெரும்பாலான பணிகள் அசுகாபாத்திற்கு மாற்றப்பட்டன. சில மூடப்பட்டன.
உஸ்பெகிஸ்தானின் எல்லைக்கு அருகே அமு தர்யா ஆற்றின் கரையில் 187 மீ உயரத்தில் துருக்மெனாபாத் அமைந்துள்ளது. இந்த நகரம் லெபாப் மாகாணத்தின் மையத்தில் உள்ளது. இது துர்க்மெனிஸ்தானில் மேரி, அஹல், தகோகுஸ் ஆகிய மூன்று மாகாணங்களுடன் எல்லைகளைக் கொண்டுள்ளது. இந்த மாகாணம் உஸ்பெகிஸ்தான் மற்றும் ஆப்கானிஸ்தானுடனும் எல்லையாக உள்ளது.
உருசிய சாம்ராஜ்யம் மத்திய ஆசியாவை கைப்பற்றி துருக்கெஸ்தானை இணைக்கத் தொடங்கியபோது புகாரா அமீரகம், அமுல் என்பன உருசியாவிடம் சரணடைந்தன. நவீன நகரம் 1886 ஆம் ஆண்டில் நிறுவப்பட்டது. கோசாக் உருசியர்கள் உல்காவில் குடியேறியபோது தற்போதைய துருக்மெனாபாத்தின் கிழக்குப் பகுதியானது புதிய சார்ட்ஜுய் என பெயரிடப்பட்டது.
துருக்மெனாபாத் குளிர்ந்த பாலைவன காலநிலையை கொண்டுள்ளது. குளிர்ந்த குளிர்காலம் மற்றும் மிகவும் வெப்பமான கோடைகாலங்களைக் கொண்டுள்ளது. மழைவீழ்ச்சி மற்றும் ஒளி பொதுவாக ஒழுங்கற்றது.
துருக்மெனாபாத்திற்கு தெற்கே சுமார் 70 கிலோமீற்றர் தொலைவில் உள்ள கிழக்கு கரகம் பாலைவனம் இயற்கை உயிர்க்கோள காப்பகமாகும். இது பாலைவன முதலைகளுக்கு புகழ் பெற்றது.
ஜகார்த்தா வரலாற்று அருங்காட்சியகம் இந்தோனேஷியாவில் ஜகார்த்தாவில் கோட்டா டுவா என்றழைக்கப்படுகின்ற பழைய டவுன் என்னுமிடத்தில் அமைந்துள்ளது. இந்த அருங்காட்சியகம் படாகில்லா அருங்காட்சியகம் என்றும் படேவியா அருங்காட்சியகம் என்றும் அழைக்கப்படுகிறது.ஜகார்த்தா, இந்தோனேஷியா. அருங்காட்சியகத்திற்கான இந்தக் கட்டிடமானது 1710 ஆம் ஆண்டில் படேவியாவின் சிட்டி அரங்கம் என்ற நிலையில் கட்டப்பட்டது. ஜகார்த்தா வரலாற்று அருங்காட்சியகம் 1974 ஆம் ஆண்டில் திறந்து வைக்கப்பட்டது. இந்த அருங்காட்சியத்தில் வரலாற்றுக்கு முந்தைய கால நகர வரலாறு, 1527 ஆம் ஆண்டு ஜெயகார்த்தா நகரம் அமைதல், மற்றும் 16 ஆம் நூற்றாண்டு முதல் இந்தோனேசியா சுதந்திரம் பெற்ற காலமான 1945 ஆம் ஆண்டு வரையிலான டச்சு காலனித்துவ காலம் ஆகியவற்றைக் கொண்ட பொருள்களைக் கொண்டு அமைந்துள்ளது.
அருங்காட்சியகம் அமைக்கப்பட்டுள்ள இடத்தில் முன்பு படேவியாவின் நகர அரங்கம் ஆக இருந்தது. முதல் கட்டடம் 1627 ஆம் ஆண்டில் தற்போதைய கட்டிடத்தின் இருப்பிடத்தில் அமைக்கப்பட்டது. இந்த கட்டிடத்தின் கட்டுமானம் 1649 ஆம் ஆண்டு வரை தொடர்ந்தது. 1707 ஆம் ஆண்டில், கட்டிடம் ஒட்டுமொத்தமாக புதுப்பிக்கப்பட்டது. அப்போது புதுப்பிக்கப்பட்ட வடிவமே தற்போதைய கட்டிடம் ஆகும். தற்போதைய கட்டிடத்தின்போர்டிகோ உட்படபல அம்சங்கள் இந்த ஆண்டு அமைக்கப்பட்டவையாகும்.1710 ஆம் ஆண்டில் இக்கட்டடத்தின் புனரமைப்பு நிறைவு பெற்றது. டச்சு கிழக்கிந்திய கம்பெனியின் நிர்வாக தலைமையக ஆளுநராக இருந்த ஜெனரல் ஆபிரகாம் வான் ரிபீக் இந்த கட்டிடத்தைத் திறந்து வைத்தார்.
இந்த கட்டிடம் ஒரு பொது சதுக்கத்தின் முன் அமைந்துள்ளது, இது கடந்த காலத்தில் நகர அரங்கம் என்று அழைக்கப்பட்டது. இந்த சதுக்கம் தற்போது ஃபத்தாஹில்லா சதுக்கம் என்றழைக்கப்படுகிறது. சதுரத்தின் மையத்தில் ஒரு நீரூற்று உள்ளது, இது காலனித்துவ காலத்தில் நீர் விநியோகமாக பயன்படுத்தப்பட்டது. சதுக்கத்தில் அமைந்துள்ள ஒரு போர்த்துகீசிய பீரங்கி உள்ளது. அதில் உள்ள ஒரு உருவம் உள்ளூர் மக்களால் பெண்கள் கருவுறுதலைத் தூண்டுதலான கருத்தினைக் கொண்டதாக நம்பப்படுகிறது. இந்த சதுக்கம் மரணதண்டனை நிறைவேற்றப்படும் இடமாகவும் பயன்படுத்தப்பட்டது.
1970 ஆம் ஆண்டில், ஃபத்தாஹில்லா சதுக்கம் ஒரு கலாச்சார பாரம்பரியமாக அறிவிக்கப்பட்டது. இந்த முயற்சி டி.கே.ஐ ஜகார்த்தா அரசாங்கத்தால் மேற்கொள்ளப்பட்ட ஜகார்த்தா நகரத்தின் வரலாற்றுப் பகுதியின் வளர்ச்சியின் ஆரம்பமாக அமைந்தது. ஜகார்த்தா வரலாற்று அருங்காட்சியகத்தில் ஜகார்த்தா நகரத்தின் வரலாறு தொடர்பான அனைத்து வகையான கலாச்சார பாரம்பரிய கலைப்பொருட்களும் சேகரித்து வைக்கப்பட்டுள்ளன. மேலும் அது ஒரு சேகரிப்பு, பாதுகாப்பு மற்றும் ஆராய்ச்சி மையமாகவும் செயல்படுகிறது. 1974 மார்ச் 30 ஆம் நாளன்று ஒரு அருங்காட்சியகமாக அறிவிக்கப்பட்டது.
1945 ஆம் ஆண்டில் இந்தோனேசியாவிற்கான சுதந்திரம் அறிவிக்கப்பட்ட பின்னர், இந்த கட்டிடம் மேற்கு ஜாவா கவர்னர் அலுவலகமாக 1961 ஆம் ஆண்டு வரை பயன்படுத்தப்பட்டது, ஜகார்த்தா ஒரு சுயாதீன சுயாட்சியாக அறிவிக்கப்பட்டது. பின்னர், இந்த கட்டிடம் கோடிம் 0503 ஜகார்த்தா பாரத்தின் தலைமையகமாக பயன்படுத்தப்பட்டது.
இந்த அருங்காட்சியகம் ஃபத்தாஹில்லா சதுக்கத்தின் தெற்கே வயாங் அருங்காட்சியகம் மற்றும் ஃபைன் ஆர்ட் மற்றும் பீங்கான் அருங்காட்சியகத்திற்கு அருகில் அமைந்துள்ளது. இந்த கட்டிடம் ஆம்ஸ்டர்டாம் நகரில் அமைந்துள்ள ராயல் அரண்மனையைப் போன்ற வடிவில் அமைக்கப்பட்டதாக நம்பப்படுகிறது.
டச்சு கிழக்கிந்திய கம்பெனியின் திவாலா ஆனதற்குப் பின்னர், இந்த கட்டிடம் டச்சு காலனித்துவ அரசாங்கத்தால் கையகப்படுத்தப்பட்டு காலனித்துவ அரசாங்கத்தின் நகர அரங்கமாக பயன்படுத்தப்பட்டது.
நகரம் தெற்கு நோக்கி தொடர்ந்து விரிவடைய ஆரம்பிக்கவே நகர மண்டபம் என்ற நிலையில் கட்டிடத்தின் செயல்பாடு 1913 ஆம் ஆண்டில் நிறைவுக்கு வந்தது.
செலீனியம் டையாக்சைடு கரிமத் தொகுப்பு வினைகளில் ஒரு முக்கியமான வினையாக்கியாகும். அசிட்டால்டிகைடின் முப்படியான பாரால்டிகைடின் ஆக்சிசனேற்ற வினையில் செலீனியம் டையாக்சைடு கிளையாக்சாலைக் கொடுக்கிறது. வளையயெக்சனோனுடன் சேர்த்து ஆக்சிசனேற்றம் செய்தால் வளையயெக்சேன்-1,2-டையோன் சேர்மம் உருவாகிறது. வினையின் தொடக்கப்பொருளான செலீனியம் சேர்மம் ஒடுக்கப்பட்டு செலீனியமாகிறது. இது சிவப்பு நிற படிகவடிவமற்ற திண்மமாக வீழ்படிவாகிறது. இதை எளிதாக வடிகட்டி பிரித்துக்கொள்ள முடியும். இவ்வகை வினை ரிலே ஆக்சிசனேற்றம் என்ற பெயரால் அழைக்கப்படுகிறது. அல்லைலிக் வகை ஆக்சிசனேற்ற வினையிலும் செலீனியம் டையாக்சைடு வினையாக்கியாகச் செயல்படுகிறது.
2 ஒரு அமில ஆக்சைடாகக் கருதப்படுகிறது. இது தண்ணீரில் கரைந்து செலீனசு அமிலத்தைக் கொடுக்கிறது. செலீனசு அமிலம் என்ற பெயரும் செலீனியம் டையாக்சைடு என்ற பெயரும் பெரும்பாலும் இதற்கு பதில் அதுவாக மாற்றி மாற்றி பயன்படுத்தப்படுகின்றன. காரங்களுடன் செலீனசு அமிலம் வினைபுரிந்து 23 எதிர்மின் அயனிகளாலான செலீனைட்டு உப்புகள் உருவாகின்றன. சோடியம் ஐதராக்சைடுடன் வினைபுரிந்து சோடியம் செலீனைட்டு உருவாகும் வினையை இதற்கு உதாரணமாகக் கூறலாம்.
எரியும் காற்றில் செலீனியத்தை ஆக்சிசனேற்றம் செய்தால் செலீனியம் டையாக்சைடு உருவாகிறது. நைட்ரிக் அமிலம் அல்லது ஐதரசன் பெராக்சைடுடன் செலீனியத்தை வினைபுரியச் செய்தும் இதை தயாரிக்கலாம். செலீனசு அமிலத்தை நீர் நீக்கம் செய்து தயாரிக்கும் முறையே வசதியான தயாரிப்பு முறையாகும்.
இத்திண்மம் உடனடியாக பதங்கமாகிறது. மிகக் குறைந்த செறிவுகளில் அருவருப்பான அழுகிய முள்ளங்கி வாசனையைக் கொண்டுள்ளது, அதிக செறிவுகளில் இதன் நீராவி முள்ளங்கி சாற்றை ஒத்த ஒரு வாசனையைக் கொண்டுள்ளது மற்றும் உள்ளிழுக்கும்போது மூக்கு மற்றும் தொண்டையில் எரிச்சலை கொடுக்கும் 2 மூலக்கூறு மற்றும் 2 ஒரு பரிமாண சங்கிலி என்றாலும், 2 ஒரு குறுக்கு-இணைக்கப்பட்ட பலபடியாகும் .
செலீனியம் டையாக்சைடு என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். செலீனியத்தின் அதிகம் கிடைக்கும் மிகமுக்கியமான சேர்மங்களில் இதுவும் ஒன்றாகும். செலீனியம் டையாக்சைடு நிறமற்ற ஒரு திண்மமாகும்.
தௌனியைட்டு என்ற கனிமம் செலீனியம் டையாக்சைடின் இயற்கை தோற்றமாகும். மிகவும் அரிய வகை கனிமமான இது எரியும் நிலக்கரி குவியல்களில் மட்டும் அரிதாகக் காணப்படுகிறது:.
பனைக்குளத்தின் வரலாறு சுமார் பல ஆண்டுகளாக அறியப்படுகிறது. அதற்கு முன்பாக பதியப்பட்ட வரலாறுக்கு சான்றுகளில்லை. வயதானவர்களிடமிருந்து சேகரிக்கப்பட்ட வாய்வழி தகவல்களிலிருந்தும், முதல் குடியேறியவர்களின் குடும்பத்திலிருந்த ஒரு சந்ததியினரால் எழுதப்பட்ட உயில் ஆவணத்தின் உதவியிலிருந்தும், தமிழ் பேசும் ‏இஸ்லாமியர்கள் ராமநாதபுரத்தின் அருகிலுள்ள பகுதிகளிலிருந்து குடிபெயர்ந்தனர் என்பது அறியப்படுகிறது. அந்த மக்கள் அங்கிருந்து குளம் மற்றும் நிறைய பனை மரங்களைக் கொண்ட ஒரு இடத்திற்கு ‏இடம் பெயர்ந்து, அதற்கு அவர்கள் பனை குளம் என்று பெயரிட்டனர். இந்த குளம் மக்களுக்கும் அவர்களின் கால்நடைகளுக்கும் நீர் ஆதாரமாக இருந்தது.தொடர்ந்து அருகிலுள்ள கிராமத்தினரும் அங்கு குடியேறினர். குடியேறிய மக்கள் அனைவரும் மெதுவாக கிராமத்தின் உள் பகுதிகளை நோக்கி நகர்ந்தும், பிரார்த்தனை செய்வதற்காக ஒரு பள்ளிவாசலையும் நிறுவினர்.
குடியேறியவர்களில் சிலர் துணிகளை கைத்தறி நெசவு செய்து, அதிலிருந்து வியாபாரத்தை மேற்கொண்டனர். சிறிது காலத்திற்க்கு பிறகு, ஜும்மா பள்ளிவாசல் இயற்கை கற்களைப் பயன்படுத்தி கட்டப்பட்டது. இது மிகவும் அரிதான, அழகான கட்டடக்கலையாக உள்ளது. பத்தொன்பதாம் நூற்றாண்டின் போது, ​​மலாயாவின் வேலை வாய்ப்புகள் பனைக்குளம் மக்களை ஈர்த்தன, அவர்களில் பலர் பணம் சம்பாதிக்க மலாயா சென்றனர். அவர்கள் பெரும்பாலும் பினாங்கு நகரில் பண பரிமாற்றம் மற்றும் உணவகங்கள் போன்ற தொழில்களில் ஈடுபட்டு, அங்கே குடியேறினர்.
பனைக்குளம் மக்கள் கடைப்பிடிக்கும் உணவுப் பழக்கவழக்கங்கள் தமிழ் ‏இஸ்லாமியர்கள் உணவு வகை, இலங்கை தமிழ் ‏இஸ்லாமியர்கள் உணவு வகை மற்றும் மலாய் உணவு வகைகளுடன் ஒற்றுமை உள்ளது. உதாரணமாக, வட்டலப்பம், இடியாப்பம் போன்ற உணவுகளை இலங்கை தமிழ் இஸ்லாமியர்களும் மற்றும் மலேசியா மற்றும் சிங்கப்பூரில் குடியேறிய தமிழ் இஸ்லாமியர்களும் சாப்பிடுகிறார்கள்.
பனைக்குளம் மக்கள் பேசும் முதன்மை மொழி தமிழ். தமிழ் உச்சரிப்பு தமிழ்நாட்டின் பிற பகுதிகளில் பேசப்படும் தமிழைப் போன்றது என்றாலும், அரபு, மலாய் மற்றும் உருது மொழிகளில் இருந்து சில தனித்துவமான சொற்கள் அங்கு நடைமுறையில் காணப்படுகிறது. நடயம் மற்றும் ஆனம் போன்ற சில சொற்கள் பயன்படுத்தப்படுகின்றன.
இப்பகுதியில் அதிகமாக தமிழக இஸ்லாமியர்கள் வசிக்கின்றார்கள். பனைக்குளம் ஊராட்சிமன்றமானது மண்டபம் ஊராட்சி ஒன்றியத்திற்கு கீழே செயல்படுகிறது.
இவர், கன்னடத்தையோ அல்லது அதன் இலக்கியங்களையோ முறையாக படிக்கவில்லை. ஒரு நீண்ட ரயில் பயணத்தில் ஏ.என். கிருஷ்ணா ராவின் சந்தியராகா என்ற புதினத்தை படித்தபின் பீச்சி கன்னட இலக்கியத்தை நோக்கி உந்துதல் பெற்றார். ஏ.என்.கிருஷ்ண ராவை தனது குருவாக இவர் கருதினார். அந்த புத்தகத்தை படித்தபின், பீச்சிக்கு ஏற்பட்ட உணர்வுகள் அவரின் சொந்த வார்த்தைகளில் கீழே கொடுக்கப்பட்டுள்ளது.:-
பீச்சி, 1913இல், இந்திய மாநிலமான, கர்நாடகத்திலுள்ள பெல்லாரி மாவட்டத்தில் இருக்கும் அரபனஹள்ளியில் பிறந்தார். இவரது தந்தை சீனிவாச ராவ், தாய் பாரதம்மா ஆவர். இவர், எஸ்.எஸ்.எல்.சி.க்குப் பிறகு படிப்பை நிறுத்திவிட்டு, அரசாங்க அலுவலகத்தில் ஒரு உதவியாளராக சேர்ந்தார். பின்னர் இவர் சிஐடிக்கு கணிசமான நேரம் பணியாற்றினார். இவர் சீதாபாயை மணந்தார்.
"இல்லஸ்ட்ரேட்டட் வீக்லி" பேப்பரின் மடிப்புகளுக்குள் புத்தகத்தை வைத்து சந்தியராகாவைப் படிக்க ஆரம்பித்தேன். நான் படிக்க ஆரம்பித்தேன் என்பது மட்டுமே எனக்கு நினைவிருக்கிறது. என் கண்கள் எத்தனை முறை ஈரமாகிவிட்டன; எத்தனை முறை என் இதயம் துடித்தது என்று எனக்குத் தெரியவில்லை; ஆனால் புத்தகத்தை முழுமையாகப் படித்த பின்னரே நான் விழித்தேன். "
பீச்சியின் எழுத்துக்கள் நகைச்சுவை அடிப்படையிலானவை. இவருடைய முதல் புதினமான தசகூட்டா, இவருக்கு 32 வயதாக இருந்தபோது வெளியிடப்பட்டது. தசகூட்டா என்பது ஒரு மனிதனின் மேற்பரப்பில், அரசாங்க ஊழியர்களை ஊழலுக்கு அடிபணியச் செய்த கதை ஆகும். ஆனால் பழமைவாதத்திற்கு, ஆண்களின் பரந்த அடிமைத்தனத்துடன் தொடர்புடையது.
இவரது கதைகளில் வரும் முதன்மை கதாபாத்திரம் டிம்மா ஆகும். (கன்னடத்தில் டிம்மா என்பது, மூடன் எனக் கருதப்படும் ஒரு மனிதரைக் குறிக்க பேச்சுவழக்கில் பயன்படுத்தப்படுகிறது). பீச்சி, தனது பெரும்பாலான கதைகளின் தலைப்பில் டிம்மா என்கிற சொல்லை பயன்படுத்தியுள்ளார். இவர், தனது வாழ்நாளில் சுமார் 60 புத்தகங்களை எழுதினார்.
பீச்சி என்கிற புனைபெயரால் அழைக்கப்படும் ராயசம் பீமசேன ராவ் , கன்னட மொழியில் நன்கு அறியப்பட்ட நகைச்சுவையாளர் ஆவார். அவர் கர்நாடகாவின் ஜார்ஜ் பெர்னார்ட் ஷா என்றும் அழைக்கப்பட்டார்.
டி. ஆர் மேத்தா இந்திய பத்திரங்கள் மற்றும் பரிவர்த்தனை வாரியத்தின் முன்னாள் தலைவர் ஆவார். செயற்கை கைகால்கள் / காலிபர்ஸ் போன்றவற்றை இலவசமாக பொருத்துவதன் அடிப்படையில் ஊனமுற்றோருக்கான உலகின் மிகப்பெரிய அமைப்பான பகவான் மகாவீர் விக்லாங் சஹாயதா சமிதியின் நிறுவனர் மற்றும் தலைமை புரவலர் ஆவார். சமூக நலனுக்காக அவர் ஆற்றிய பங்களிப்புக்காக மேத்தா இந்தியாவின் மிக உயர்ந்த குடிமகன் விருதுகளில் ஒன்றான பத்ம பூஷனைப் பெற்றவர்.
1995 முதல் 2002 வரை இந்தியாவின் மூலதன சந்தைகளின் கட்டுப்பாட்டாளரான செபி என்ற அமைப்பின் தலைவராக மேத்தா பணியாற்றினார். செபி என்பது அமெரிக்க பத்திர பரிவர்த்தனை ஆணையத்தின் இந்திய சமமானதாகும். மேத்தாவின் ஆட்சிக் காலத்தில், பொருளாதார சீர்திருத்தங்கள் அறிமுகப்படுத்தப்பட்டன, இந்திய மூலதன சந்தையை உலகின் மிக நவீன மற்றும் திறமையான ஒன்றாக மாற்றி, உள்ளூர் மற்றும் வெளிநாட்டு முதலீட்டாளர்களை அதிக அளவில் ஈர்த்தது.
1974 முதல் 1989 வரை, இந்திய அரசாங்கத்தில் நிதி அமைச்சகத்தில் பணியாற்றியபோது ஐந்து வருட காலத்தைத் தவிர, மேத்தா ராஜஸ்தான் மாநில அரசுக்கு அரசாங்கத்தின் செயலாளராக, துறைகளில் பல்வேறு மூத்த பதவிகளில் பணியாற்றினார். தொழில்கள், சுரங்கங்கள் மற்றும் ஏழைகளின் சிறப்புத்திட்டங்கள் போன்றவை. இந்த காலகட்டத்தில் அவர் ராஜஸ்தான் முதல்வரின் செயலாளராக இருந்தார்.